Fati Lami Abubakar (an haife ta a ranar 12 ga watan Afrilu shekara ta 1951) 'yar Najeriya ce kuma ta kasance Uwargidan Shugaban kasar Najeriya lokacin mulkin Abdulsalami Abubakar daga watan Yuni shekarar 1998 zuwa watan Mayu shekara ta 1999. Bayan mulkinta a matsayin Uwargidan Shugaban kasa,Fati Lami Abubakar ta zama Babbar Alkalin jihar Neja daga shekarar 2013 zuwa 2016. An haife Fati Lami Abubakar ne a ranar 12 ga watan Afrilun shekarar 1951 a Minna, Nigeria, ta kammala karatun ta a makarantar Sarauniya Elizabeth a Ilorin Kwara . Ta yi kwaleji a Ilorin kafin ta tafi Kwalejin Gwamnatin Tarayya, Sakkwato da Jami'ar Ife . A karatun ta na jami'a, ta kammala digiri a fannoni da dama a fannin shari'a, tun daga digiri na farko har zuwa Daktar Falsafa . Fati Lami Abubakar ta kuma kammala ƙarin karatu a Makarantar Shari’a ta Najeriya . Fati Lami Abubakar ta fara aikin lauya ne a matsayin mai duba da kuma babban mai ba da shawara a Najeriya. An nada ta a matsayin lauya janar na ma’aikatar shari’ar jihar Neja a shekarar 1985 kuma alkali a babbar kotun a shekarar 1989.